Document ID: /roh_data/filtered/fineweb-2-filterrobots_roh.jsonl.gz/52064

Tar il Signuradi da Razén tutgavan da lezzas uras las vischnancas da Domat Favugn, Razén e Panaduz. Il Signuradi era part da l’imperi austriac habsburgais.
Brev da Metternich
Ils 20 da mars 1815, pia avant exact 200 onns, scriva prinzi Metternich davent da Vienna ina brev pertutgant il Signuradi a la regenza grischuna e communitgescha la decisiun da restituir il Signuradi. La brev è archivada en l’Archiv statal grischun.
Grischun perda la Vuclina
Davent da questa data hai lura tuttina anc cuzzà bunamain 4 onns fin che la restituziun uffiziala ha gì lieu. Quella è succedida ils 19 da schaner 1819 a Razén. Ina da las consequenzas dal Congress a Vienna è stà ch’il Grischun ha pers la Vuclina.